
REFERAT

Având în vedere sesizările cetăţenilor precum şi  constatările efectuate în teren de către agenţii de poliţie comunitară, rezultă că pe raza municipiului Timişoara în zonele centrale, în apropierea pieţelor  sunt expuse spre vânzare   pe domeniul public  sau privat al Municipiului Timişoara, autovehicule care ocupă în permaneţă locurile de parcare, trotuarele, aleile pietonale peluzele dintre carosabil şi trotuare, partile carosabile ale drumurilor etc. 
Datorită faptului  că locurile de parcare sunt deficitare, ocuparea acestora în acest fel a devenit  cu adevărat o problemă atât pentru persoanele care locuiesc în vecinătatea unor astfel de zone  şi care sunt la rândul lor posesori de autovehicule, cât şi pentru conducătorii de autovehicule care sunt în tranzit prin zonele respective.
Expunerea spre vânzare a autovehiculelor în zonele centrale de către persoanele fizice şi juridice a devenit un adevărat fenomen  care îngreunează staţionarea autovehiculelor cât şi traficul rutier.
Faţă de această situaţie, nu avem posibilitatea  de a lua masurile necesare care se impun  deşi am primit numeroase sesizări din partea cetaţenilor cu privire la acest aspect, deoarece nu există o Hotărâre a Consiliului Local al Municipiului Timişoara care să interzică expunerea spre vânzare a vehiculelor pe domeniul public sau privat al Municipiului Timişoara  în fara spaţiilor special amenajate şi autorizate în condiţiile legii ( targuri auto, showroomuri, etc.). Menţionăm că Municipiul Timişoara dispune de spaţiu  special amenajat pentru expunerea spre vânzare a vehiculelor.
 În conformitate cu art.28 lit.j din HG 2295/2004, pentru asigurarea fluienţei şi siguranţei traficului rutier şi pietonal, propunem aprobarea Hotărârii Consiliului Local privind interzicerea expunerii spre vânzare a vehiculelor (inclusiv cele neîmatriculate ) pe domeniul public sau privat al Municipiului Timişoara  cu următorul conţinut:
,, Art.1   Expunerea spre vânzare a vehiculelor  pe raza Municipiului Timişoara se efectuează de către persoanele fizice şi juridice  doar în spaţii special amenajate  şi autorizate în condiţiile legii ( târguri auto, showroomuri, etc.).

Art. 2. În sensul prezentei hotărâri următorii termeni se definesc astfel:

1)  Vehicul expus spre vânzare - vehiculul de orice categorie, având sau nu numere  de înmatriculare, stationat pe domeniul public sau privat al Municipilui Timişoara , care poartă afişe, însemne ori alte înscrisuri privind intenţia de vânzare a acestuia.


2) Deţinător de vehicul - proprietarul vehiculului la data săvârşirii faptei, cât şi persoana căruia acesta i-a încredinţat vehiculul sub orice forma.

Art.3. Ocuparea sau blocarea partii carosabile a drumurilor, parcărilor, trotuarelor, scuarurilor, spaţiului verde de pe domeniul public sau privat al municipiului Timişoara prin expunerea spre vânzare a vehiculelor, se sancţionează cu amendă contravenţională cuprinsă între  500 si 1000 lei, precum şi cu ridicarea sau blocarea vehiculelor şi cu plata  contravalorii prestaţiei efectuate.
Art.4. Constatarea contravenţiilor şi aplicarea sancţiunilor prevăzute în prezenta hotărâre  se face de către agenţii de poliţie comunitară din cadrul Direcţiei Poliţia Comunitară Timişoara sau alte persoane împuternicite de Primarul Municipiului Timişoara.


Art.5. În cazul în care contravenientul este de faţă, acesta va fi legitimat de către agentul constatator care va întocmi pe loc procesul –verbal de constatare a contravenţiei, prin care va aplica amenda conform art. 3 al prezentei hotărâri si se va dispune eliberarea domeniului public sau privat al Municipiului Timişoara  de vehiculul respectiv.


Art.6. În cazul în care contravenientul nu este de faţă sau deşi prezent refuză să se legitimeze agentul constatator poate dispune blocarea  sau ridicarea vehiculului. Blocarea  şi/sau ridicarea, transportul şi depozitarea vehiculului respectiv, în spaţii special amenajate, se efectuează de către unităţile specializate şi autorizate în condiţiile legii.


Art.7. În momentul în care deţinătorul  se prezintă pentru ridicarea sau deblocarea  vehiculului, acesta va fi legitimat de către agentul constatator, care va întocmi procesul-verbal de constatare şi sacţionare a contravenţiei. 

Art.8.  Deblocarea ori restituirea vehiculelor se efectuează de catre unităţile specializate şi autorizate, după ce se face dovada achitării amenzii contravenţionale  şi a cheltuielilor reprezentind contravaloarea operaţiunilor efectuate. 

Art.9. Contravenientul poate achita pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzii prevăzute în prezentul act normativ, agentul constatator făcând menţiune despre aceasta posibilitate în procesul-verbal.

Art.10. Constatarea şi sancţionarea contravenţiei prevăzute la art. 3, se va efectua în conformitate cu prevederile Ordonanţei Guvernului nr. 2/2001 privind regimul juridic al contravenţiilor, aprobată şi modificată prin <LLNK 12002   180 10 201   0 18>Legea nr. 180/2002, cu modificările şi completările ulterioare.”

